Where Do You Go To (My Lovely)?

«Where Do You Go To (My Lovely)?» er en britisk sang fra 1969 med melodi og tekst av Peter Sarstedt. Where Do You Go To My Lovely? by Peter Sarstedt Songfacts Den ble spilt inn i Landsdowne Recording Studio med den berømte Ray Singer som produsent og John Mackswith som tekniker. Sangen ble utgitt på singlen World Pacific i 1969. Den ble tildelt 1969 Ivor Novello Award sammen med David Bowies «Space Oddity».

 Teksten 
Hovedpersonen i teksten heter Marie-Claire. Hun er en ung kvinne som bor i Paris, der hun er en del av jetsettet. Historien om Marie-Claire er lagt i munnen på hennes barndomsvenn; det er uklart om de fortsatt står hverandre nært. Tittelens retoriske spørsmål antyder at Marie-Claires glamorøse livsstil ikke nødvendigvis har bragt henne lykke i livet.

En teori går ut på at sangen handler om den italienske stjernen Sophia Loren, som ble forlatt av sin far og vokste opp i fattigdom i Napoli.

Sarstedt selv var ikke fransk, men sangen dro nytte av britenes kjennskap til franskspråklige sangere som Serge Gainsbourg og Jacques Brel.

Sangen inneholder en rekke referanser:

 Marlene Dietrich – tysk skuespiller og sanger
 Zizi Jeanmaire – fransk ballerina
 Balmain – designer av elegante moteklær
 Boulevard Saint-Michel – gate i latinerkvarteret, berømt for sine bokhandler
 Rolling Stones – populært engelsk rhythm and blues-band
 Sacha Distel – fransk crooner
 Sorbonne – universitet i Paris
 Picasso – spansk pionér innen moderne kunst
 Juan-les-Pins – berømt strandsted på den franske Riviera
 Saint Moritz – fasjonabelt skisted i de sveitsiske Alpene
 Napoleon brandy
 Aga Khan – verdensomreisende islamsk leder og hesteeier

Det finnes også en noe lengre versjon (5:20 i motsetning til 4:42) med to ekstra vers, som åpenbart ble forbudt spilt på radio grunnet sin da diskutable tekstmessige innhold.

I 2007 ble sangen anvendt på en fremtredende måte i Wes Andersons kortfilm, Hotel Chevalier. Denne filmen var prolog til hans film, The Darjeeling Limited, hvor sangen også ble spilt.

 Oppfølger 
I 1997 spilte Sarstedt inn en oppfølger, «The Last of Breed (Lovely 2)», som ble utgitt på hans CD England's LanePlatens betegnelse var Round Tower RSM CD 89 Den plukker opp historien om Marie-Claire fra tyve år tidligere. Hun bor nå i London. Den navngir flere mennesker og steder, innbefattet Belgravia, Balletts Russes, Cape Town, Claridge's, Gstaad, John Galliano, Harrods, Jerusalem, Long Beach, Milano, Rudolf Nureyev, Palm Beach, Rio de Janeiro og Isabella Rossellini.

 Coverversjoner 
Right Said Fred har gjort en coverversjon av sangen, som lå på den tyske singlelisten i 2006 (Den utelot det sentrale siste verset hvor Marie Claires opprinnelse blir avslørt). Den finske rockmusikeren Hector (Heikki Harma) har spilt inn en finsk versjon under navnet «Kuningatar» («Dronningen»)st. Björn Ulvaeus sang den inn i 1969, med en svensk tekst skrevet av Stikkan Anderson, og tittelen «Saknar du något, min kära?»; Ulvaeus' versjon lå på Svensktoppen i fire uker i perioden 15. juni–5. juli 1969. 

Sangen var favoritten til Nikki Sudden og hans venn Dave Cusworth (fra The Jacobites) spilte den inn. Sangen finnes på Reclaim Bedlam, en gratis Mad Pride-CD som ble utgitt sammen med det 100. nummeret av Southwark Mind News i april 2007. Sandra McCracken gjorde en coverversjon på albumet Best Laid Plans (2004).

 Norsk versjon 
Terje Mosnes har skrevet en norsk tekst. På norsk bærer den tittelen «Si hva du tenker min kjære» og inneholder referanser til datidens kjendiser, blant andre Kjell Arnljot Wig, Per Øyvind Heradstveit og Rie Bistrup. Sangen ble utgitt på singlen RCA NA 1365 i 1969, sunget av Inger Lise Andersen med Carsten Kloumans orkester. Denne innspillingen lå 15 uker på VG-lista, med nr. fire som beste plassering.Si hva du tenker min kjære. lista.vg.no

 Listeplasseringer 
 Artist Liste Høyeste  plassering Uker på listen Dato for listeplassering Peter Sarstedt  VG-listanorwegiancharts.com - Peter Sarstedt - Where Do You Go To (My Lovely)#  48 (# 4 i 5 uker)1969 Peter Sarstedt # 1168. februar 1969 Peter Sarstedt  Cash Box Top 100 Singles-listen# 611969 Peter Sarstedt  Billboard Hot 100-listen# 701969 Peter Sarstedt Peter Sarstedt - Where Do You Go To (My Lovely) - austriancharts.at# 16415. mai 1969

 Referanser 

Kategori:Britiske sanger
Kategori:Sanger fra 1969